নিজস্ব প্রতিবেদন: কালবৈশাখীর তাণ্ডবে বিধ্বস্ত শহর। কাধিক জায়গায় ভেঙে পড়েছে অসংখ্য গাছ। সকলেই ভিটে হারা। কিন্তু এক ঝড়ে কেন ধরাশায়ী এত গাছ? বিশেষজ্ঞরা বলছেন এসবই অপরিকল্পিত নগরায়নের দান।গাছের চারপাশের কংক্রিটের বেদিও অকাল মৃত্যু ডেকে আনছে গাছের। কারণ মাটির অভাবে দুর্বল হচ্ছে গাছের গোড়া। যদিও গাছ ভাঙার দায় নিতে নারাজ পুরসভা। পুরসভা দায় ঠেলেছে বাম পুরবোর্ডের কাঁধেই। শহরের রাস্তায় দেখা যায় বহু বড় গাছই কংক্রিটের ঘেরাটোপে বন্দি। গাছের গোড়ায় কংক্রিটের বেদি। সিমেন্ট, বালি কংক্রিটের স্তূপ। যত্রতত্র অপরিকল্পিত বৃক্ষরোপণ। আর তারই খেসারত দিতে হচ্ছে। ঝড়ের দাপটে মুখ থুবড়ে পড়ছে বনস্পনিগুলি।   গাছ ভাঙার দায় নিতে নারাজ বর্তমান পুরবোর্ড। বাম পুরবোর্ডের কাঁধেই গাছ ভাঙার দায় ঠেলেছে তারা। মেয়র পারিষদ উদ্যান দেবাশিস কুমার বলেন, পুরনো আমলের কাজের প্রায়শ্চিত্ত। পরিকল্পনা না করে কৃষ্ণচূড়া ও রাধাচূড়া গাছ লাগানো হয়েছে। কালও অধিকাংশ গাছই তেমন ছিল। বিশেষজ্ঞরা বলছেন, পরিকল্পনার অভাব তো রয়েইছে। গাছের গোড়াও মজবুত নয়।